Id-deċiżjoni tar-Russja li tibgħat aktar minn 100 trakk b’għajnuna fil-Lvant tal-Ukrajna mingħajr permess ġab kundanna minn bosta pajjiżi tal-Punent. L-Unjoni Ewropea u l-Istati Uniti appellaw biex it-trakkijiet jiġu rtirati u sejħu dan il-ġest bħala vjolazzjoni tas-sovranitá tal-Ukrajna. In-NATO qalet li dan se jwassal biex il-kriżi bejn ir-Russja u l-Ukrajna tmur għall-agħar. Madankollu, ir-Russja qalet li aktar dewmien ma kienx aċċettabbli, waqt li ċaħdet li xi suldati Russi jinsabu fl-Ukrajna. Fl-aħħar sigħat it-trakkijiet bdew jaslu fil-belt ta’ Luhansk. Il-Ġnus Magħquda se torganizza laqgħa ta’ emerġenza biex tiddiskuti d-dħul tal-konvoj fl-Ukrajna, li l-kap tas-sigurtà Urken iddeskriva bħala invazjoni.